L'Ajuntament de Sagunt renova el conveni de col·laboració amb la Universitat Jaume I
10 de maig 2019

![Imagen 1](/media/skehac31/72_maq_quico-fernandez.jpg)

L'Ajuntament de Sagunt i la Univesitat Jaume I (UJI) signen un conveni per al manteniment de la seu del Camp de Morvedre de l'UJI. És important recordar que este conveni de col·laboració, a través del qual es va crear la seu que actualment se situa en el Casal Jove del Port de Sagunt, ja es va signar en 2009, però, en haver vencut, necessitava ser actualitzat.

  

A través d'este nou conveni, tant l'ajuntament com la universitat mostren la seua conformitat a donar continuïtat a totes les activitats que es desenvolupen en el municipi a través d'esta seu. Estes activitats es desenvolupen en dos programes, un programa permanent que consta d'un punt d'informació actualitzat, servici d'estudiants, la ciberteca i biblioteca. I el programa temporal que integrarà activitats com la temàtica de la Setmana de la Ciència, Universitat per a Majors, activitats culturals amb la participació en Imaginária en conferències, col·loquis, exposicions; cursos i tallers relacionats amb aspectes tecnològics i culturals; i un curs continu d'història de l'art impartit per professors de l'UJI.

​  

![](/media/mj5jweyg/72_c_uji.jpg)  
  
  

L’alcalde de Sagunt, Quico Fernández, ha explicat que s’ha “**firmat hui mateix el nou conveni de col·laboració entre el Ajuntament de Sagunt i la Universitat Jaume I, en el marc del programa Campus Obert, que pretén portar la universitat a les comarques, a les ciutats i, precisament, en la nostra ja des de fa alguns anys tenim una seu permanent de la Universitat Jaume I orientada a la ciutadania en general**”. A més, l’alcalde ha fet una “**especial incidència a la Escola Permanent d'Adults, activitats que la pròpia universitat proposa i que en col·laboració amb l'Ajuntament s'impartixen en les nostres aules, tant en l’EPA com també en altres espais municipals**”. 

  

Este conveni de col·laboració té l'objectiu d'afavorir la integració de la universitat més enllà del seu campus universitari, de manera que els ciutadans i ciutadanes de la comarca, i especialment de Sagunt, puguen beneficiar-se de les activitats i servici de l'UJI, independentment de la seua ubicació.

  

“**Es tracta d'un conveni, que evidentment, suposa  un compromís econòmic molt modest per part de l'Ajuntament, a banda de facilitar la seu, i del qual s’estan beneficiant moltíssimes persones, per este  concepte que nosaltres impulsem d'igualtat, de formació contínua al llarg de tota la vida i que dóna moltíssimes oportunitats a la nostra ciutadania**”, ha indicat Quico Fernández.

  

Per part seua, l'Ajuntament de Sagunt aporta 10.800 euros anuals en concepte de col·laboració a la seu de l'UJI, import que es concreta en les diferents activitats que s'organitzen a Sagunt. L'Ajuntament de Sagunt col·labora facilitant un immoble per a la seu, aportant aules multiusos i el Centre de Formació de Persones Adultes, dotant a la seu amb un auxiliar de gestió i mobiliari i manteniment dels servicis de telefonia i accés a internet.

  

Estes activitats es programen anualment a través del Consell Assessor ateses les necessitats formatives i culturals de la població, i van des de servici com la biblioteca i el servici d'estudiants, o activitats temporals com la Setmana de la Ciència. D'altra banda, l'UJI també aporta 16.200 euros anualment per al manteniment de la seu, col·laborant amb la publicació de les activitats programades, contractant a personal docent i professional del camp universitari i també realitzant les actuacions de gestió derivades del programa d'activitats.

  

L’alcalde ha agraït “**a la Universitat Jaume I la seua disposició i a totes les persones que col·laboren des del departament d'Educació passant pel Casal Jove o l'Escola Permanent d'Adults. Crec que les conferències, classes, xarrades... , totes les activitats que fan són molt interesants i estan obertes a tot el món. I, per tant, crec que esta firma del conveni va a ser una continuïtat d'una activitat que ja té molt d’èxit**”.![](/media/w0wgmnqb/72_c_epa.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-renova-el-conveni-de-col-laboració-amb-la-universitat-jaume-i/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-renova-el-conveni-de-col-laboració-amb-la-universitat-jaume-i/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-renova-el-conveni-de-col-laboració-amb-la-universitat-jaume-i/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-renova-el-conveni-de-col-laboració-amb-la-universitat-jaume-i/)